《送郭大夫元振再使吐蕃》
唐代·张说

犬戎废东献，汉使驰西极。长策问酋渠，猜阻自夷殛。

容发徂边岁，旌裘敝海色。五年一见家，妻子不相识。

武库兵犹动，金方事未息。远图待才智，苦节输筋力。

脱刀赠分手，书带加餐食。知君万里侯，立功在异域。

作者简介：张说(667年～730年) 唐代文学家，诗人，政治家。字道济，一字说之。原籍范阳（今河北涿县），世居河东（今山西永济），徙家洛阳。